

Βαθμοί επιθέτων

Παραθετικά επιθέτων

Ο **συγκριτικός** και ο **υπερθετικός** βαθμός λέγονται **παραθετικά των επιθέτων**.

 Τα παραθετικά των επιθέτων μπορούμε να τα σχηματίσουμε με δύο τρόπους :

 **Μονολεκτικά** (δηλαδή με μία λέξη), βάζοντας στα επίθετα τις καταλήξεις :

**Συγκριτικός** : -**ότερος, -ότερη, -ότερο** (όταν τα επίθετα τελειώνουν σε –**ος**)

**-ύτερος, -ύτερη, -ύτερο** (όταν τα επίθετα τελειώνουν σε –**ύς**)

**-έστερος, -έστερη, -έστερο** (όταν τα επίθετα τελειώνουν σε –**ης**)

**Υπερθετικός** : **-ότατος, -ότατη, -ότατο** (όταν τα επίθετα τελειώνουν σε –**ος**)

**-ύτατος, -ύτατη, -ύτατο** (όταν τα επίθετα τελειώνουν σε –**ύς**)

**-έστατος, -έστατη, -έστατο** (όταν τα επίθετα τελειώνουν σε –**ης**)

* Τα επίθετα είναι λέξεις που μας λένε **τι είναι τα ουσιαστικά** που συνοδεύουν. Έχουν

 τρία γένη: αρσενικό, θηλυκό και ουδέτερο.

* Τα επίθετα έχουν και τρεις βαθμούς : τον **θετικό**, τον **συγκριτικό** και τον **υπερθετικό**

βαθμό.

* Ο **θετικός βαθμός** φανερώνει ότι ένα ουσιαστικό έχει μια ιδιότητα.

π.χ. Ο Αντώνης είναι έξυπνος.

* Ο **συγκριτικός βαθμός** φανερώνει ότι ένα ουσιαστικό έχει μια ιδιότητα σε μεγαλύτερο βαθμό από ένα άλλο ουσιαστικό (τον χρησιμοποιούμε για να συγκρίνουμε δύο ουσιαστικά).

π.χ. Ο Στέφανος είναι εξυπνότερος από τον Αντώνη.

* Ο **υπερθετικός βαθμός** φανερώνει ότι ένα ουσιαστικό έχει μια ιδιότητα σε πολύ μεγάλο βαθμό.

π.χ. Η Στεφανία είναι εξυπνότατη.

 **Περιφραστικά** (δηλαδή με περισσότερες από μία λέξη), χρησιμοποιώντας :

**Συγκριτικός** : τη λέξη **πιο** και το **επίθετο**

**Υπερθετικός** : τις λέξεις **πολύ** ή **πάρα πολύ** και το **επίθετο**

|  |  |  |  |
| --- | --- | --- | --- |
| **Βαθμοί:** | **Θετικός** | **Συγκριτικός** | **Υπερθετικός** |
| **ΜΟΝΟΛΕΚΤΙΚΑ** | ζωηρ**ός** | ζωηρ**ότερος** | ζωηρ**ότατος** |
| βαρ**ύς** | βαρ**ύτερος** | βαρ**ύτατος** |
| συνεπ**ής** | συνεπ**έστερος** | συνεπ**έστατος** |
| **ΠΕΡΙΦΡΑΣΤΙΚΑ** | ζωηρ**ός** | **πιο** ζωηρός | **(πάρα) πολύ** ζωηρός |
| βαρ**ύς** | **πιο** βαρύς | **(πάρα) πολύ** βαρύς |
| συνεπ**ής** | **πιο** συνεπ**ής** | **(πάρα) πολύ** συνεπ**ής** |